पणजीः रिलायन्स इंडस्ट्रीजचे अध्यक्ष मुकेश अंबानी आनी तांचो चलो अनंत अंबानी हांणी आसामांतल्या हुंवार पिडेस्तां खातीर 25 कोटी रुपयांची मजत दिल्या. आसामाचो मुख्यमंत्री डॉ हिमंता बिस्वा सरमा हांणी हे खातीर तांचे उपकार मानल्यात.
 वैजकी शिबिरां वांगडाच रिलायन्स फावंडेशन तात्काळ मजत म्हणून गरजू लोकांक अन्नधान्यांचें वांटप करता. आतां मेरेन 5 हजारां परस चड कुटूंबाक हें वांटप केलां. रिलायन्स फावंडेशन कछार जिल्ह्यांतल्या सिलचर, कालीन, बोरखोला आनी काटीगोग विभागांतल्या हुंवार पिडेस्तांक मजत करता. तशेंच नागाव जिल्ह्यांतल्या काथियाटोली, राहा, नागाव सदर आनी कामपूर विभागांत ताचें मजत काम सुरू आसा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 